Heiddwen Tomos

Awdur o ardal Llanybydder yw Heiddwen Tomos.

Derbyniodd radd mewn Cymraeg a Drama ym Mhrifysgol Aberystwyth lle datblygwyd ei diddordeb mewn ysgrifennu creadigol. Enillodd wobr Stori Fer cylchgrawn Taliesin a BBC Radio Cymru yn 2015. Mae'n bennaeth y Gyfadran Celfyddydau Mynegiannol yn Ysgol Bro Teifi, Llandysul. Mae ei llwyddiannau pennaf hyd yma yn cynnwys ennill Cadair Eisteddfod Clwb Ffermwyr Ifainc Ceredigion ddwywaith, Medal Ryddiaith Eisteddfod Llanbedr Pont Steffan yn 2012, dod yn ail am y Fedal Ddrama yn Eisteddfod Genedlaethol Sir Gâr 2014, a'i hennill yn Eisteddfod Môn 2017.  Daw ei dylanwadau mwyaf o'i phrofiadau fel merch y wlad sy'n byw ym mro ei mebyd. Daw ei hysgrifennu o'r profiadau hyn, wedi eu cymysgu â chryn dipyn o ddychymyg.

Cyhoeddwyd y gyfrol Dŵr yn yr Afon gan Wasg Gomer yn 2017.

Cyfeiriadau

Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru
Categori:Llenorion Cymraeg

Categori:Prosiect WiciLlên